Det å velge en skjærefjøl i tre kan være en god idé på grunn av flere fordeler. Tre-skjærefjøler har en lang levetid, spesielt hvis de får riktig pleie. I tillegg er treet mykere enn mange andre materialer som glass eller hard plast, noe som betyr at det er snillere mot knivene dine og forhindrer dem fra å bli sløve.
Fra et hygienisk perspektiv har tre naturlige antibakterielle egenskaper, og hvis det vedlikeholdes riktig, kan det være like hygienisk som andre materialer.
En skjærefjøl i tre er også dekorativ, og egner seg godt til servering av mat. Dette kan eksempelvis være matvarer som spekemat, ulike oster, pizza og snitter eller brødskiver.
For mange er en skjærefjøl i tre også grunnlaget for en god arbeidsbenk under matlagingen. Mange ønsker da en solid arbeidsflate med god vekt og tykkelse. Trefjøla er her meget praktisk, og den organiske overflaten er også skånsom mot kjøkkenkniven.
Trefjøler har også lang levetid. Der en plastfjøl gjerne bør byttes ut etter hvert som den blir utsatt for kutt og mindre skader, kan man med et skjærebrett i tre pusse ned overflaten. Videre kan man påføre et lag med olje, og skjærefjøla er så god som ny.
Dette gjør at man kan ha en solid trefjøl i generasjoner, dersom man vedlikeholder den og behandler den godt.